ذكريات (اغنيه)

اغنيه ذكريات
وهى من الاغنيات التى أرخت لفترة الاحتلال البريطانى لمصر ولدور ثورة 23 يولية 1952 فى تحرير مصر منه

   كلمات 
رجعتنى الذكريات...للى فات من حكايه لحكايات

فكرتنى و افتكرت...و بخيالى هناك بعدت ... و اتخدت

فكرتنى بالطفوله ...و اللى كان وقت الطفوله

وافتكرت سنين بعيده ... بعيده ... مش سعيده

واحنا فى مصر الجديده ...ده كان زمان

الجيران من كل جانب ...كانوا اكترهم اجانب

لنجليز حالهم يغيظ... والعجايب

كنت حاسس انى انا و اهلى الاجانب

ذكريات

حتى اسماء الشوارع و المصانع كلها قدام عينيا اجنبيه

ذكريات

كنت تلميذ فى ابتدائى .. واصدقائى ...يوم كده فى شارع جنب بيتنا

كنا بنطير طيارتنا ...اللى صانعينها بايدينا ...التقينا

شله من اولاد هناك ..انجليز من سننا .. بيطيروا هما كمان طيارتهم زينا

طيارتنا وطيارتهم مرت النسمه خدتهم ... شبكتهم ... عقدتهم ... وقعتهم

الولاد الخواجات بالضرب هات فينا ...ضربناهم برجلينا و ادينا ...وانتهينا

فى البوليس راحوا اشتكونا... و جرجرونا... و بهدلونا

التقينا فى قسمنا... اللى اسمه عربى ... الشويش راجل اوروبى

انجليزى وشه احمر قال:

( ? Egyptians ... how dare you beat them ? Don't you know them )

دول حمايه

ابتدى قلبى الصغير يدور عن جواب لسؤال يحير

احنا فين ...فى بلدنا ولا فين ؟

التقيت رد السؤال .. الاحتلال.. الاحتلال

..ظلم و ضلال...

ظلم و ظلام ...  ظلم .. ظلم

الذكريات... للى فات رجعتنى و فكرتنى الذكريات

انا شفت العلم البريطانى... بيدنس  انسان اوطانى

منظر حسرنى وبكانى ...و خلانى كرهت اشوف تانى

وفى علمى دريت دمع هوانى

ازاى اوطانى الجباره...محكومة بقصر و سفاره

ولكل دخيل فيها اداره ... وجيوش محتله و مخموره

تنهب فى بلدنا المعموره

ازاى

و ازاى فى اللد و فى الرمله كانت العمله

مآساه كامله ... استشهد اخويا فى اراضيها بين روابيها

وحبيبته خطيبته منساش لوعتها ... وكلامها لصورته

ازاى يا حبيبى ..ازاى غشوك ...ازاى بسلاحك بايديك قتلوك

ازاى

اسلحه فسدانه و خسرانه غشنا حكامنا و دسوها

ليه تاجروا فيها... وقتلونا بيها ليه

و فى ليلة رهيبه و الريح بتصفر وتزوم... ولا باينه نجوم

القاهره ... الساحره ... الساهره

ازاى

بقت فلحظات كلها دخان و لهب و نيران

و صراخ و عذاب... و خراب.... و دمار... بتاكلها النار

القاهره.... الساحره

ازاى

والنيران ... صبحت رماد و اللهب فى قلوبنا قاد رغم السكون

كان الغضب بركان بيغلى فى العيون كل العيون

وصحيت على ثوره ... بترج الدنيا

ولقيت اوطانى حكمها فى ايديا و جمال قدامى بينادى عليا

..  قوم .. قوم .. قوم و ارفع راسك و اشبع حرية

كنت فى صمتك مرغم ... كنت فى حبك مكره

والله زمان يا سلاحى...الله اكبر

اشتقت لك فى كفاحى الله اكبر

انطق وقول انا صاحى الله اكبر

بعد طول الذكريات واللى فات من حكايه لحكايات

بصيت لطفولة اولادى

وبقيت اتصور احفادى

بتغنى و بتنادى... بكرامه... و سلامه

هنا وطن الحرية هنا حصن القوميه

احرار فى بلدنا فى دنيتنا...ولا فيش فى سمانا الا رايتنا

احرار ونحب الحريه لبلدنا ولكل الدنيا ولكل الامة العربيه

يا بلادى


 شوف كمان 

 ليستة اغانى عبد الحليم حافظ

تصنيف:اغانى وطنيه مصريه
تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى